
Se credea că harta însoțind de o sută cincizeci de ani «Descriptio 
Moldaviae» este, dacă nu chiar copia exactă a originalului lui Dimitrie 
Cantemir, cel puţin o interpretare destul de apropiată de original. Și 
eră de mirare cum, lângă un capo-d'operă, dovedind tot atât de multă 
pricepere cât și iubire de subiect, fostul Domnitor al Moldovei ală- 
turase o schiță care — lăsând la o parte multele greșeli, evident dato- 
rite reproducerii — se arătă stângace, insuficientă și adesea fără raport 
cu textul. — De sigur o astfel de schiţă nu eră mult inferioară altora 
care însoțeau monografiile geografice obişnuite ale epocei. Dar dela 
mintea superioară a Domnitorului Moldovei, care reușise să dea poate 
cea mai bună descriere geografică și etnografică a vremei sale, eră de 
aşteptat o hartă mai apropiată ca valoare de textul pe care îi 
ilustră. 

Astfel de presupuneri făceau o nedreptate lui Cantemir. Astăzi sun- 
tem în măsură să lămurim această problemă și să dovedim, fără posi- 
bilitate de îndoială, că harta anexată Descrierii Moldovei, dela ediția 
Biisching până acum, nu este opera lui Cantemir, ci reprezintă cel mult 
o meschină reducere şi interpretare a hărții adevărate, — care există, 
s'a tipărit, e infinit superioară celei cunoscute, poate stă cu cinste ală- 
turi de Descrierea Moldovei şi alcătuieşte, până acum, cel dintâiu 


z A. R. — Memoriile Secţiunii Istorice. Seria III. Tomul VI. Mem. 9. 

document cartografic românesc 1), de o importanţă istorică și geografică 
neprețuită pentru noi. 

Chiar înainte de aflarea hărții adevărate existau motive puternice 
de îndoială asupra autenticităţii hărții care a avut cinstea să stea atâta 
timp alături de opera marelui Voevod. În «/Hronicul vechimei a Romano- 
Moldo-Vlahilor» există un pasagiu semnificativ: «Cu doi ani mai 
înainte, toată hotărîrea "Țării Moldovei cu tabla gheografică, cu câtă osârdie 
și trudă s'au putut, deplin, precum ni se pare, s'au şiruit). Aceste epi- 
tete de cosârdie), «rudă» şi «deplin», dacă se potriveau textului, nu se 
potriveau de loc «tablei gheografice». Chiar în «Descrsptio» sunt multe 
fraze referitoare la hartă, pe care harta lui Buisching nu le poate con- 
firmă. 

Capitolul II începe astfel: 

«Moldavia in latitudine a gradu 44%54' ad usque 48051 extenditur. 
Longitudinis ratio incerta; plerorumque tamen Geographorum sen- 
tentia, occidentalis ipsius pars, quae 'Transylvaniam tangit in longi- 
tudinis 4599 collocatur, alteri extremitati, ubi prope Albam luliam, 
incolis Czetate Alba in acutum angulum desinit, gradus 530%22', ut ex 
tabula videri potest, assignantur». 

Se precizează deci longitudinea și latitudinea, şi se descrie unghiul 
ascuţit pe care îl face Moldova la Cetatea-Albă, iar, pentru control, 
cititorul e trimis la hartă. Insă harta lui Biisching nu are nici meridiane 
nici paralele, iar unghiul ascuţit dela Cetatea-Albă e retezat de cadrul 
hărții, astfel că Moldova apare ciuntită. De aceia în textul german pa- 
sagiul «ut ex tabula videri potesi) nu a mai fost tradus. 

Descriind hotarul spre Sud Cantemir, dă următoarele preciziuni: 

«Hodieque Prutum flumen ab ostio usque ad pagum Trajan, inde 
Trajani fossam, per Botnam amnem, et rectam lineam ad Bicul amnis 
ostium, ubi se in Tyratem exonerat, ductam habet terminos, prout în 
delineatione clare patet». 

In harta lui Busching nu există nici satul Traian, nici «șanțul lui 
Traian» şi nici râul Bicul nu poartă nume. Și aci textul german uită 


1) Intâia hartă românească, de care avem ştiri sigure, este o hartă a Valahiei a 
Stolnicului Constantin Cantacuzino, tipărită în Padova, la 1700. Originalul nu a fost 
descoperit încă, dar în Del Chiaro, Historia delle moderne rivoluzioni della Valachia, 
Venezia, 1718, avem o reproducere care pare destul de bună. Asemenea Harta Un- 
gariei de d'Anville (v. planşa II de la sfârșitul acestei comunicări) are Valachia lucrată 
tot după harta Stolnicului Cantacuzino. 

să traducă «prout în delineatione clare pateb» («precum se poate vedea 
clar în desemn»). 

Pentru hotarul de Miază-Noapte, Cantemir scrie: 

«Atque ita hodie conjuncti inter se amnes 'Tyras, Seraphinecz, Colaczin 
et Czirimusz, boreales Moldaviae limites, ubi provincia Campus Longus 
Ruthenus est, constituunt). 

Nici una din aceste numiri nu se pot descifră pe harta lui Bisching. 
Ele există însă zoate pe adevărata hartă a lui Cantemir, unde Colacinul 
şi Serafineţ sunt desemnate ca eșind în sens invers din acelaş lac, Co- 
lacin, care e descris și la capitolul lacurilor cu aceiaș caracte- 
ristică 1). 

Hotarul spre Ardeal, Cantemir il arată ca «o linie dusă dela izvoarele 
râului Cirimuș prin izvoarele râurilor Suceava, Moldova, Bistriţa şi 
“Trotuș, până la râul Milcov» (ta fontibus amnis Czirimus, per origines 
fluviorum Suczava, Moldava, Bistriza et 'Totruss (ortuss) usque ad 
fluvium Milcow linea»). 

Așă se arată hotarul și pe harta adevărată a lui Cantemir. In harta 
lui Biisching hotarul tae toate aceste râuri, dintre care numai Moldova 
şi Milcovul sunt numite, — ceia ce înseamnă poate că această modi- 
ficare a hotarului a avut loc între 1716 şi 1769. 

La sfârşitul cap. II, Cantemir mai are următoarea frază: 

«His limitibus circumscripta Moldavia, ambitu 237 horarum itineris 
vel 1 milliariorum italicorum continetur, guem computum facile înire 
poterit, cuicunque adjectam huic tractationi mappam geographicam con- 
sulere libuerit. Olim autem, cum Bessarabia nondum turcico, tartaroque 
milite esset firmata, horas 247, milliaria 822 in circuitu habebat». 

Deci harta originală a lui Cantemir azed o scară în ceasuri și în mile 
italiene, şi autorul îndeamnă pe cetitor să controleze pe hartă. Harta 
lui Biisching nu are nicio scară, iar textul german omite și această 
frază referitoare la «calculul care se poate face uşor de pe hartă» 


(p. 41). 


1) «Lacus Colaczin, in Poloniae confinibus, hac re potissimum notatu dignus, quod 
ex ejus boreali australique parte duo fluvii Colaczin et Seraphinez oriantur, Molda- 
viae Poloniaeque, inter 'Tyratem et Hierasum, limites describant» (pag. 9, ed. Acad.). 
În realitate, lacul Colacin este un lac ca multe altele pe platforma podolică şi moldo- 
basarabeană şi din el iese numai pârâul Colacin. Cantemir deci, cu ciudata lui slă- 


biciune pentru curiosităţi, înregistrează ca adevăr un basm, cum i se mai întâmplă 
şi aiurea în (Descriptio Moldaviae». 


2 A. R. — Memoriile Secţiunii Istorice. Seria III. Tomul VI. Mem. 9. 

Aceste motive, și altele de aceiaş natură 4), m'au făcut să urmăresc 
de mult, prin diferite biblioteci străine, harta lui Cantemir. Am desco- 
perit-o în anul comemorării a două sute de ani dela moartea Voevo- 
dului, și aproape în ziua morții lui. M. S. Regele a cinstit această desco- 
perire, menţionând-o în discursul Său, ţinut la Academie, asupra lui 


Cantemir. 

Harta adevărată a lui Cantemir se află la Biblioteca Naţională din 
Paris, într'un singur exemplar, este catalogată, probabil cu puţin după 
1832, și a fost chiar semnalată într'o notă de trei rânduri, în studiul 
asupra geografului Joseph-Nicolas Delisle, publicat în 1915 de actualul 
bibliotecar principal al secțiunii hărților, d-l A. Isnard, care nu a bănuit 
că această hartă ar fi necunoscută și atât de importantă pentru istoria 
cartografiei româneşti și pentru opera lui Cantemir ?). 

V. A. Urechiă, prevenit de un pasagiu dintr'un studiu al geografului 
d'Anville, deschide cgl dintâiu problema hărții adevărate a lui Can- 
temir 3). Dar, cercetând prea superficial colecțiile de hărți ale Bibliotecii 


1) De pildă în Cap. III, referitor la ape, textul lui Cantemir cuprinde nu mai puţin 
de 51 numiri pentru Siret şi afluenții săi principali şi secundari. Harta lui Biisching 
notează numai Siret, Moldova, Berhecz şi Milcow! Textul se ocupă într'o jumătate 
de capitol numai de lacuri. Harta lui Biisching nu înregistrează decât Brateşul (fără 
nume). Cap. IV descrie amănunţit ţinuturile» Moldovei. Harta lui Biisching nu dă 
nicio limită de județ. Harta adevărată a lui Cantemir înregistrează, afară de foarte 
rare excepţii, toate râurile, pârâele şi lacurile pomenite în text şi dă numele și limita 
tuturor ținuturilor. Cantemir lucrase această hartă cu gândul de a fi de un folos real 
cititorului, iar nu cu gândul de a adăogă un simplu apendice (geografic). Singura ur- 
mărire a capitolului privitor la ape, de o parte pe harta lui Biisching, de altă parte pe 
harta care formează obiectul studiului de faţă, e suficientă spre a convinge pe oricine 
că de astă dată ne aflăm în faţa adevăratei hărți. /n concepția lui Cantemir textul și harta 
se întregesc reciproc: harta este localizarea clară a tuturor numirilor geografice din text, 
iar textul nu e decât un admirabil comentariu al hărţii. 

2) A. Isnard, bibliothecaire principal ă la Bibliothăque Nationale, 7os.- Nicolas 
Delisle, sa biographie et sa collection de cartes gtographiques A la Bibliotheque Nationale 
(Extrait du Bulletin de la Section de Geographie), Paris, Imprim. Nationale, 1915, 
p. 104. 

3) V. A. Urechiă, Chartografia română, in Analele Acad. Rom, II, 2, 1881, pp: 
414—425. lată pasagiul, deosebit de interesant, care l-a făcut pe Urechiă să presupuie 
că principele Cantemir a lăsat o altă hartă de cât cea publicată de Biisching: «On ne 
me saura point mauvais gre d'avertir en terminant ce Memoire, que ces pays de Tran- 
silvanie, de Valakie, de Moldavie, sont reprâsentes d'une manitre trâs imparfaite dans 
les cartes qui peuvent âtre entre les mains de tout le monde. Les morceaux particuliers 
de Ge&ographie que j'ai eu la bonheur de rassembler sur ces objets, ont du me 

Naţionale, trece pe lângă opera lui Cantemir fără să o găsească. 
Nu trebuie să mai insist asupra presupunerii lui A. Papadopol-Calimah 
care eră încredinţat că harta Moldovei de Rigas, din 1797, ar fi însăși 
harta lui Cantemir 1). 

Subt acest titlu se mai aflau două rânduri, care ulterior au fost rase 
cu cuțitul 2). Din rândurile rase, cu ochii liberi se pot distinge cu 


convaincre de ce que j'avance. Une grande carte manuscripte de la Transilvanie, dressce 
dans le pays, m'ayant ât€ communiquee, j'ai eu le loisir d'en faire une reduction, qui 
renferme ce que l'original contenait d'essentiel et de plus interessant pour notre curio- 
sit€. J'ai connu par ce moyen, que dans la grande carte de Hongrie par Muller, il y 
avait beaucoup ă redire sur la "Transilvanie. Il existe une carte particuliăre de la Va- 
lakie, dont lPauteur porte le nom de Cantacuzâne, et qui est dedice a un Comnâne, 
archevâque de Dristra. Enfin, il ma 6t€ permis par le prince Antiochus Cantemir, am- 
bassadeur de Russie aupres du Roi, de copier en entier la carte de Moldavie dressee par 
Demetrus Cantemir son pere, dans le temps qu'il gouvernait cette province en qualite de 
Hospodar ou de Votvode. Comme ces morceaux, ainsi que beaucoup d'autres, ne sont 
pas assujâtis A une rigueur gcometrique, j'ai senti qu'on ne pouvait les allier, pour 
ne composer un tout assez regulier sans y employer du travail et de Pintelligence. 
Mais il en resulteroit un morceau prâcieux pour la Gographie; et en representant 
dans un coin de la carte les mâmes contrtes reduites ă ce qu'on connait de position 
dans Pantiquită, cette carte pourrait &tre intitulce, Dacia vetus et nova. — Nota. L/auteur 
de ce Memoire a fait usage des morceaux de Gographie dont il est parle ci-dessus, 
en dressant la troisi&me partie de sa carte de l'Europe, publice en 1761». (]. B. d'An- 
ville, Memoire sur les Peuples qui habitent aujourd'hui la Dace de Trajan, în «Recueil 
de l'Acad. des Inscriptions et Belles Lettres», XXX, 1771, pp. 268—269). Urechiă, 
citând acest pasagiu, se întreabă: «ce muzeu sau bibliotecă fericită posedă acea pre- 
ţioasă, din îndoite puncte de vedere, operă a Voevodului Moldav 2. Harta se află aproape 
subt mânile sale. Urechiă adaogă: «Ne putem în parte consolă, căci înainte şi mai 
corect de cum este în ediția germană a «Descrierii Moldovei», d'Anville a reprodus 
această hartă în partea a treia a cartei Europei, publicată de el în 1761, la Paris». E cu- 
rios că, după această constatare — care dă de presupus că Urechiă a confruntat hăr- 
ţile Biisching și d'Anville — autorul, care însoțește communicarea sa de multe planșe 
în culori, costisitoare, nu găseşte de cuviință să reproducă de atunci şi fragmentul din 
harta Europei de d'Anville, în care, cum recunoaşte singur, se află o reproducere redusă 
a hărții veritabile a lui Cantemir, mai bună decât harta lui Biisching. E probabil însă 
că Urechiă a cetit numai nota lui d'Anville şi nu i-a mai căutat harta (care se află în 
celebrul atlas d'Anville). Dacă ar fi reprodus-o, de acum cincizeci de ani ar fi dispărut 
confuzia între schița Busching şi harta adevărată a lui Cantemir. 

1) A. Papadopol-Calimah, Charta Moldovei lucrată de Rigas la 1797, «Convorbiri 
Literare», XVII (1883), pp. 325 şi urm. 

2) Probabil de un anticar care vrea să vândă harta, trecând-o drept mai recentă, 
Astfel de cazuri sunt dese, mai ales în secolul XVIII, când moda cu privire la hărți 
cerea să se prețiuască mai mult o hartă nouă decât una veche. 

greutate cifrele 17... Prin reproducere fotografică apare aproape clar data 
completă: 1737. Voiu arătă, mai departe, cum această dată s'a putut afla 
şi pe altă cale. 

Harta adevărată a lui Cantemir poartă titlul: 


! PRINCIPATUS 
MOLDA VI AE 


nova & accurata 


5 SRI. LO 


Delineante Principe 
DEMETRIO CANTEMIRIO 


| L-A ruta] 


Catalogul Bibliotecii Naţionale, după titlu, dă dimensiunile în mili- 
metri şi numărul de înregistrare: 


510 X 385, Iei. oa). 


Toată harta e gravată în negru. O linie subţire, galbenă, însoțește 
limitele ţării și județelor. «Via Traiani, valul lui Traian, în Covurluiu 
şi în Basarabia până la Nistru, e colorat cu o linie roşie deschisă. Aceiaş 
nuanță colorează un singur punct în cuprinsul hărții :un semn de cetate, 
în cruce culcată, pe marginea Prutului, deasupra satului «Stanilesty», 
în dreptul părâului «Lapuszna». Subt acest semn roşu stă scris: «Hic 
Russi pugnarunt cum Turcis A9 17117». Semnul acesta, discret şi impre- 
sionant prin gândurile pe care le evocă, este, el singur, o mică dovadă 
de paternitatea lucrării. 

Chenarul hărții e împărțit în meridiane şi paralele 2). Trebuie semnalat, 
în această privință, un desacord între hartă și textul «Descrierii», care 
arată că dela ultima redacțiune a textului până la publicarea hărții, 


1) KI. înseamnă «colecţiunea Klaproth». E, de sigur, colecţiunea savantului orien- 
talist francez Jules Klaproth, colaborator principal la «Nouveau Journal asiatique». 
Colecţiunea intră, prin cumpărare, la Biblioteca Naţională din Paris, în anul 1832. 

2) Cineva le-a prelungit cu creionul în cuprinsul hărţii, ceia ce arată că harta a fost 
în mâinile unui geograf cartograf care a încercat să utilizeze opera lui Cantemir pentru 
ridicarea hărților sale personale. 

Cantemir a schimbat cadrul astronomic al hărţii, deci și forma cartogra- 
fică a țării. 


Textul dă pentru latitudine 44054'—480%51'. Pentru longitudine, Can- 
temir, semnalând nesiguranța determinărilor, rămâne la părerea celor 
mai mulţi geografi (plerorumque Geographorum sententia) că Mol- 
dova ar fi cuprinsă între 45%9' şi 530 22' (subînțeles dela Ferro, care 
eră primul meridian, admis de toţi geografii în epoca lui Cantemir). 
De unde a luat Cantemir aceste determinări, nu putem şti. Nu a rămas 
însă la ele. Harta a corectat-o și dacă și-ar fi publicat singur opera, 
de sigur ar fi corectat şi textul. Corecţiunea e împortantă: latitudinea 
rămâne neschimbată, dar longitudinea pe hartă e 4600 52' — 520 45. 
Aceasta înseamnă că lui Cantemir i-s'a părut că geografii epocei exa- 
gerau prea mult lărgimea dela Vest la Est a Moldovei (90 1”, ceia ce dă 
aproape 700 km lărgime) și de aceia în hartă reduce această lărgime 
cu aproape un grad şi jumătate (70 37 adică cu vre-o 106 km). O astfel 
de modificare importantă, care schimbă toate raporturile de râuri, lo- 
calități, forme de județe, e greu de admis că și-ar fi îngăduit-o altcinevă 
decât însăşi autorul. El a putut cel mult primi sfaturi dela geografii 
«prieteni» de care vorbeşte în altă parte (vezi Hronicul, pp. 178—179). 
Chiar cu această modificare, Moldova apare exagerat de extinsă în lăr- 
gime. Hărțile moderne dau numai o lărgime de 50 480 (420 22' — 480 10 
dela Ferro, sau 220 22' — 280 10' dela Paris, deci 450 km). Nu 
numai în lărgime, ci și în lungime—în direcția Nord-Sud — Mol- 
dova lui Cantemir e mai întinsă decât o arată hărţile moderne. Can- 
temir dă pentru latitudine 440 54' — 480 șI”, pe când hărțile moderne 
arată 450 15' — 480 38'. Harta lui Cantemir deci întinde Moldova spre 
Nord cu vre-o 20 km, iar înspre Sud cu vre-o 4o km mai mult decât 
o arată cercetările de precizie ale vremii noastre. (Vezi harta compa- 
rativă dela Fig. 1.) 

Cu acest prilej trebuie semnalat încă un fapt: Moldova, după harta 
lui Cantemir, apare greşit situată pe glob, fiind împinsă mult spre Ră- 
sărit (după datele textului cu aproape trei grade, după hartă cu peste 
patru grade). Pe o hartă modernă, Moldova lui Cantemir ar fi aşezată 
aproape în întregime la Răsărit de Nistru; graniţa carpatică ar începe 
dela Chişinău spre Răsărit. 

Bine înţeles, aceste greșeli nu trebuie să fie trecute pe seama lui Can- 
temir. Ele sunt greşelile geografiei din vremea lui Cantemir și apar în 

toate hărțile sec. XVIII. Numai perfecționarea instrumentelor şi pro- 
gresele metodelor astronomice le-au putut înlătură. 

Titlul hărţii, aşezat în colțul din stânga, jos, se află închis într'un 
cadru semănând cu un cămin monumental. De-asupra, doi îngeri 
susțin o frumoasă coroană cu cruce, subt care se află un ecusson oval 

şi gol, — ceiace în limbagiul heraldic înseamnă principe care și-a pierdut 
tronul. În dreapta titlului stă așezată o persoană încoronată și îmbră- 
cată în hermină, cu capul ușor înclinat, ţinând în mână un sceptru 
și având la spate un caduceu 1). Alături, pe o coloană retezată, arde 
o inimă. La spatele acestei persoane, păzeşte un soldat roman în ar- 
mură şi cu steag. Va fi având vre-o valoare simbolică această întreagă 
figuraţie? 

In colţul din dreapta, jos, într'un cadru cu ghirlande de flori şi fructe 
se află două scări pentru măsurarea distanțelor, fără nicio indicație. 
O măsură întră de 6o de ori într'un grad, alta de 20 de ori. Cea dintâiu 
se referă la milă (italiană), cea de a doua la ceas (turcesc), cum arată 
și textul (cap. II). 

In locul gol rămas în colţul din dreapta, sus, se află roza vânturilor, 
cu direcția Nordului. 

Toate aceste amănunte: meridiane, paralele, scară, direcția Nor- 
dului, care unui profan îi par cu totul lipsite de valoare, dar care alcă- 
tuesc fundamentele unei hărţi, sunt câteva semne, între multe, care 
se pot adună din manuscrisele și publicațiile lui Cantemir și care do- 
vedesc o educaţie geografică foarte temeinică pentru vremea sa. În con- 
tact cu savanții dela curtea lui Petru-cel Mare, Cantemir va fi folosit 
în multe privinţe. Dar o hartă de amănunţimea celei pe care o analizăm 
nu se poate face dela distanță și din simple amintiri. Cantemir trebuie 
să fi avut adunat un bogat material geografic și cartografic, înainte 
de 1711. Așă că data 1716, care se atribuie «Descrierii Moldovei» și 
hărţii sale, trebuie înțeleasă numai ca anul terminării redactării complete 
a acestor lucrări. E de bănuit că proiectul unei hărți a Moldovei s'a 
ivit în mintea lui Cantemir chiar din anul 1700, când a apărut harta 
Valahiei a Stolnicului Constantin Cantacuzino 2). Că era deprins mai 
de mult cu lucrări cartografice, avem dovada sigură în acel amănunţit 
«Plan al Constantinopolei», anexat la «Istoria Imperiului Otoman» (edi- 
ţiile engleză și germană), plan care nu a putut fi lucrat decât în timpul 
șederii sale în capitala imperiului turcesc, 


1) D-l Iorga crede că această figură reprezintă Moldova (Comunicare verbală). 
Pertru armele lui Cantemir vezi Bantiş-Kamenski (1812) tradus de Victor C. Ger- 
vescu, Dimitrie Cantemir, Domnul Moldovei, Buc., 1902 (planşe). 

?) Amănunte în această privinţă în G. Vâlsan, Opera geografică a lui Cantemir, în 
«Lucrările Institutului de Geografie al Universităţii din Cluj», vol. II, 1926. Vezi şi 
Cantemir ca geograf, în «Revista Ştiinţifică Adamachi», 1925. 

Să analizăm puțin cuprinsul hărții Moldovei. 

Forma țării e exagerat de largă, mai ales între Siret şi hotarul 'Tran- 
silvaniei. Ai impresia că D. Cantemir a diformat regiunile cu puţine 
localități ale Moldovei spre a le face să între în cadrul prea larg de me- 
ridiane şi paralele pe care probabil le imprumută din alte hărți 2). 

Distanța dintre Prut şi Nistru e prea îngustă în dreptul județului 
Dorohoiu. Cursul Dunării şi Delta are un desemn sumar, ca în toate hăr- 
țile vremii. Râurile sunt foarte gros representate — conform unei mode 
din acea epocă. Bucovinei î se alătură Câmpulungul rutenesc, până la 
Ceremuşul negru, iar hotarul de Apus al Moldovei e împins până la 
cumpâna apelor din Carpaţii răsăriteni. 

Centrul țării, în deosebi regiunea dintre Siret şi Prut, cursul Jijiei 
cu afluenții, cursul Bârladului, mulți din afluenții Siretului sunt mai 
bine indicate, chiar ca desemn, decât în multe hărți posterioare. 

Spre a se vedeă marile deosebiri şi nedreptatea care se făcea lui Can- 
temir atribuindu-i-se harta Biisching, e interesantă compararea între 
această ultimă hartă și adevărata hartă a lui Cantemir. 

La Biisching proporțiile sunt aproape inverse. Harta lui Cantemir 
arată Moldova dintre Carpaţi şi Prut de două ori și jumătate mai mare 
decât Basarabia, pe când harta lui Biisching arată Basarabia aproape 
de două ori mai mare decât restul Moldovei. Harta lui Cantemir exa- 
gerează mult în lărgime porțiunea dintre Carpaţi și Siret, pe când 
harta lui Biisching o strivește atât de mult, încât un râu de importanța 
Bistriţei, însoțit de zeci de sate la Cantemir, pe harta lui Biisching 
nici nu e semnalat. 

Tot așă de interesantă e compararea reliefului. Cantemir înregistrează 
numai munții, cari la el se termină pe linia M-rea Putnei-Baia-Neamțu- 
Piatra-Ocna-Odobești, ceiace nu-i departe de adevăr. In cuprinsul 
acestor munți nu notează în special decât: «Mons Czachlou», cu o si- 
luetă imposantă, amintind colțul Panaghiei. In ţinutul Vrancei schi- 
țează munți mai mărunți şi pare că vrea să distingă prin desemn depre- 
siunea Vrancei, cum arată și în Nord ținutul Câmpulungului moldo- 
venesc, printr'un gol ocolit de munți. Harta lui Biisching nu respectă 


1) Că a folosit hărţi anterioare se poate şti dintr'un pasagiu din cap. IV, I, 12 al 
«Descrierii): «Superiora hujus provinciae versus septentrionem, aquae lignorumque 
penuria colere prohibent, adeoque illa unicum, quod in Moldavia est, sed non adeo 
magnum eremum constituunt, quae loci pars în accuratioribus tabulis geographicis, dea 
serta inscribitur». 

nimic din această figurare, asupra căreia Cantemir insistă și în «descriere» 
(cap. XVI). La Biisching, mușuroaiele de munţi sunt presărate mai 
mult la întâmplare. Copia făcută de ediţia Academiei după harta lui 
Biisching nu e exactă şi exagerează mai mult aceste defecte. Regiunea 
Codrilor basarabeni apare ca un masiv mai înalt decât Carpaţii; în 
ţinutul Hotinului se înșiră un adevărat lanț de munți, iar în șesul Basa- 
rabiei, pe linia vadului lui "Traian se află un alt şir de munţi și aceştia 
mai înalți decât Carpaţii. Astfel de greșeli în nici un caz nu puteau fi 
făcute de Cantemir, care accentuiază în text că «Basarabia 1) e toată 
şeasă, nu are dealuri și păduri deloc» (Cap. IV, 11). 

Pădurile pe harta lui Cantemir sunt însemnate numai în afară de 
regiunea munţilor. In NV ele acopăr toată Bucovina și se întind până 
la o linie care trece prin Suceava-Botoșani-Dorohoi-Herţa. Acest masiv 
se urcă în stânga Prutului în regiunea Hotinului şi se coboară pe Siret, 
în tot lungul jud. Roman, care se întindeă până la gura Trotușului. 
Un alt masiv important începe la S de Iași, cuprinde tot jud. Vasluiu 
şi Nordul jud. "Tutova și Fălciu, făcând legătură cu centrul Moldovei 
dintre Prut şi Nistru, care e tot împădurit, până la «Gurabicului». Pădure 
întinsă se află iarăș între Bistriţa şi 'Trotuș, apoi mai puţin întinsă la 
N de mănăstirea Adam și în ţinutul Tighieciului (Kagiecz). 

Toate aceste figurări sunt exacte și corespund cu situația actuală 
sau cu știrile pe care le avem despre trecut. Intre greșelile hărții lui 
Biisching menţionez numai faptul că înregistrează o întinsă pădure 
între Soroca şi Moghilev, tocmai unde Cantemir înseamnă precis pe 
harta lui — cum accentuase și în text (cap. IV, I, 12) — campi 
deserti! 

Cantemir dă împărțirea în judeţe, neexistentă pe harta lui Biisching, 
care nu dă de cât distincția: Moldavia superior și inferior. Această 
distincție — "Țara de sus și de jos — probabil din lipsă de spaţiu, nu 
se află pe harta lui Cantemir, deși există în text. Dar limita județelor 
e desemnată cu deosebită atențiune, astfel că harta lui Cantemir este 
şi prima hartă admimstrativă a Moldovei. In acest loc numirile lor vor 
fi numai înșirate, rămânând ca descrierea amănunțită să “se facă în- 
trun alt studiu: 

Districtus Czernaucii, Chotini, Dorohoi, Soczaviae, Harlev, Sorocae, 
Nemcii, Kirhgatura, Iasiorum, Orchei, Romani, Vaslui, Lapushae (Sic, 


1) In înţeles restrâns, adică între Dunăre şi Valul lui Traian. 

evident o greșeală a desemnatorului), Bacozii, Tecuc, Tutova, Faleii, 
Putnae, Cohurlui, Ismail, Budzak size Bassarabiae. Ţinutul delimitat 
în jurul Benderului, alas Tigino, nu poartă numele de district, ci numai 
cuvântul singur: Bender. De-alungul Mării, care e numită: Pontus Eu- 
xinus, Moldavice Mare Niagra, se află o fâșie îngustă, singură în afară 
de hotarele colorate în galben ale Moldovei, purtând însemnarea: Ci- 
liae Akkerman, şi cuprinzând orășelul Tobak şi cetățile Kiha ohm Ly- 
costomon şi Czetate Alba nunc Akkerman olim Moncastron, lângă care 
se află Ozidy Lacus 1) şi satul Kusla (Câșla sau poate 'Tusla), Cetatea 
Braila, pe atunci raiă, e considerată şi ea ca o unitate independentă în 
harta lui Cantemir şi e aşezată în mijlocul unui ținut puțin întins, ocolit 
de un chenar galben. 

Dar importanţa deosebită a hărţii lui Cantemir se arată în mulțimea 
numirilor de râuri, orașe, târguri, mănăstiri și sate. Sunt înregistrate 
aproape 800 numiri, pe când harta lui Bisching nu are în cuprinsul 
hotarelor Moldovei mai mult de o sută. O astfel de bogăţie nu întâlnim 
decât abia la sfârşitul secolului XVIII, în marile hărți ridicate de Sta- 
tele Majore ruse şi austriace, sau în hărțile inspirate de aceste ridicări. 
Niciodată însă, în cursul acestui secol, chiar în astfel de hărţi lucrate 
de grupuri întregi de ofițeri, nu găsim numiri scrise atât de clar şi de 
corect ca la Cantemir 2). Pentru Bucovina, ţinutul Hotinului și mai 
ales pentru Basarabia în înţeles restrâns — singurul pe care il cunoaște 
Cantemir — nu avem document cartografic mai vechiu şi mai bogat 
spre a lămuri extensiunea și proporția elementului românesc în aceste 
provincii. In deosebi interesantă e regiunea grupului de raiale turcești 
de pe țărmul Mării Negre, între Nistru și Prut, cu multe numiri ro- 
mâneşti: Gurabicului, Bulboca, Bender alhas Tigino, Purcary, Gangura, 
Selcuza, Lagale, Causzeny, Albina, Szagalak, Tatarpunar, Beldipal, 
Bulboca, Andrey, Dolaky, Haidaresty, Pereny, Hedee (sau Nedee?), 
Solaczeny pe părâul Saleze, Deoke, Plop, Malurile, Tintul, Petriceny, 
Cepeny, Troian, Peliny, Brinza, Greczeny, Cusereny, Valeny, Bubuyodzy, 


1) Numire destul de veche în cartografie, fiindcă o găsim pe harta lui  Reichers- 
dorfer, dela 1541, subt forma Vidouo lacus. Despre el vezi «Descriptio», cap. III la 
sfârşit, şi cap. IV, Ținutul Chiliei, nota. 

2) Greşeli există şi în harta lui Cantemir şi ele sunt aproape inevitabile, dacă ne gân- 
dim că harta s'a tipărit în Olanda, de străini, la patrusprezece ani după moartea auto- 
rului. Cele mai multe din ele însă pot fi uşor lămurite, fiindcă sunt numai rezultatul 
unei citiri necorecte a caligrafului, iar nu rezultatul unei înregistrări insuficiente. 

Kisla, Giurgulesty, Renii, Cartal, Satunou, Ismail, Tobak, Kiha, Kusia, 
Czetate Albă 1). 

Față de această hartă, ce rost are harta lui Biisching? Sigur e că, 
direct sau indirect, desemnatorul hărţii lui Biisching a cunoscut harta 
lui Cantemir. Dovada e în multele numiri care, când nu sunt prea 
scâlciate, au aspect românesc, cum nu se află pe alte hărți străine ale 
epocei. Niciun străin nu ar fi scris Finiria Domni, Stephanestii, Renii 
(cu doi 3), numiri care se află întocmai şi pe harta lui Cantemir. Sigu- 
ranța vine mai cu seamă dela o greşeală, pe care desemnatorul hărții 
lui Biisching o copiază întocmai: Podul Sipcalinor (în loc de Lipcanilor) 
se află identic pe ambele hărți. Dar desemnatorul lui Biisching a fost 
neglijent. EI a schimonisit numiri care sunt scrise corect la Cantemir. 
Astfel Causzem (Causzeny), Adam (Adam), Lafuna (Lafund), Szol- 
clana (Szoldana), Russsd (Russul), etc. 2). Probabil Biisching a avut 
harta lui Cantemir — cel puțin în copie sau în ediția gravată în Olanda 
— dar pe semne a socotit-o prea veche, prea amănunțită și deci prea 
costisitoare de reprodus integral. El a adoptat conturul şi veci- 
nătățile 2) după o hartă nouă de dimensiuni reduse pe care o socotea 


1) Cantemir dorea să se ştie c sarabia a rămas românească subt Turci. Vorbind 
în text despre Basarabia, «quae tertia olim erat Moldaviae pars), insistă: oppida et 
pagi pleni sint moldava gente», iar la Renii (sic, şi în hartă şi în text; de la rânie, pl. 
renii = prundiş, dâmb de nisip pe marginea râului? Cuvântul se aude cu acest în- 
ţeles în ţinutul Brăilei) adaogă: «Ibi nullus 'Turca; praesidium christianis constat, 
qui omnes natione Moldavi sunt, ipsiusque praefectus) (IV, pp. 19 şi 22). 

2) E interesant felul cum rezolvă Cantemir pe această hartă problema ortografiei 
cu litere latine. In genere, normele sunt următoarele: 7 (scurt) = y, i: Mindresty, To- 
deresti; 4, î = y, î, a: Cympullung, Kyndesty, Hirlau, Sirbeni, Pomarla; d = a, o: 
Vladeny, 'Troisteny; ț = c, cz, tz, 2, să: Pribacaucy, Niamez, Solonetz, Cozmani, 
Szibanesty; ş = ch, sch, ss, sz, s: Botachanii, Plechesty, Cirimusch, Russy, Szoldanesty; 
c (e,î) = ca, 2, dz: Czudiul, Tecuczi, Racazun Bubujodzy; g (e, î) = dz, g; Pars 
Dobrudziae, Giurgulesty; f = f, ph: Lafund, Stephanestii; j=a: Zizie, Adzudul. 
Consecvent însă nu e, nici chiar când repetă acelaş cuvânt. Astfel: Cympullung şi 
Kympullung, Czernaucii, Cernaucii, Czernaucy, "Lecuczi, Tecuc. 

*) La Cantemir, vecinătăţile sunt: Pars Transilvaniae, Pars Poloniae, Pars Podoliae, 
Pontus Euxinus Moldavice Mare Niagra, Pars Dobrudziae, Pars Ungrovlachiae. La, 
Busching : Transilvania, Pokutia, Podolia, Lat. Braclaviensis, Tat. Crim., Mare Nigrum, 
Vallachia. In Pars Podoliae, pe țărmul Mării Negre, Cantemir înregistrează o sin- 
gură localitate: Vozia, numire pe care o dădeau numai Românii cetăţii Oceacovului, 
unde se duceau numeroase care moldoveneşti cu lemne, grâne, etc. D-l N. lorga 
crede că această singură numire este una din dovezile cele mai puternice că harta de 
faţă este opera unui Român. Dar mai avem o altă dovadă, pe lângă cele semnalate, 

mai corectă, mărginindu-se să presare interiorul cu ce i s'a părut mai 
de seamă din localitățile lui Cantemir, pe care un desemnator le-a co- 
piat în mare parte greșit. 


% 


După cum s'a arătat la începutul acestei comunicări, sub titlul exem- 
plarului descoperit al hărții lui Cantemir, se aflau două rânduri, scrise 
mărunt, care trebuie să fi fost rase cu cuțitul. Ele de sigur cuprindeau locul 
de editură și anul. Prin reproducere fotografică, data, care cu ochii 
liberi e imposibil de descifrat, apare, dar nu cu deplină certitudine. 
Aşă că până la găsirea unui al doilea exemplar complet, din simpla 
analiză a hărții nu am puteă şti nimic sigur în această privință. Se poate 
însă află şi pe altă cale data și locul tipăririi, — și în acelaș timp din 
această cercetare vor ieşi elemente preţioase și asupra autenticităţii 
operei lui Cantemir, dacă cele spuse până acum ar mai lăsă cuivă o 
îndoială. 

La Biblioteca Naţională din Paris se află o importantă colecțiune 
de hărți şi manuscrise, lăsate «Bibliotecii Regale» de geograful francez 
I. N. Delisle, care între 1726-—1747 a trăit în Rusia şi a adunat un 
bogat material geografic asupra acestei țări. Colecţiunea rămâne ne- 
atinsă între zidurile seculare ale celei mai mari biblioteci din lume, 
dela 1760 până la 1915, când, din fericire, d-l A. Isnard, bibliotecar 
principal la Biblioteca Naţională, o clasează și publică un studiu asupra 
lui Deslile şi colecțiunii sale de hărți! ). Prin acest studiu am fost pus pe 
urma multor hărți interesante și a unui întreg dosar privitor la Princi- 
pele Dimitrie Cantemir, purtând următorul titlu: 

Copie de quelques memoires du Prince Demetrius Cantemir, dernier 
hospodar de Moldavie, qui m'ont €te communiquez d Petersbourg par M. 
Gross, par Pordre du Prince Cantemir lun des fils de Demetrius Can- 
temir, le 20 juillet 1726. 

În această comunicare numai asupra hărții lui Cantemir, nu se pot 
da amănunte asupra cuprinsului celor 11 memorii, unele de valoare 


că harta e a lui Cantemir. Mănăstirea Mira, pe Milcov, ctitorie cantemiriană, e scrisă 
cu litere mari şi cu un semn important de mănăstire, cum nu mai e trecut niciun alt 
aşezământ mănăstiresc. 

1) A. Isnard, Yos.- Nicolas Delisle, sa biographie et sa collection de cartes gtographiques 
a la Bibliotheque Nationale, «Bulletin de la section gographique», Paris, Imprimerie 
Nationale, 1915. 

geografică şi etnografică, în parte cunoscute dar în parte necunoscute, 
cu toate că destul de importante mai ales pentru înțelegerea lui Can- 
temir ca geograf 1). Menţionez numai însemnarea lui Delisle pe al 
XI-lea memoriu: 

«Copie du commencement de la description de la Moldavie, composte 
en latin par le prince Demetrius Cantemir, qu'il avoit intitule: Dacia vetus 
et nova. Ce livre m'avoit €te communiqu€ d Petersbourg, en 1726, par 
Pordre de son fils, avec une grande carte faite ă la main; mass je m'us 
pas le temps de prendre une copie de Pun ni de l'autre, mais seulement du 
commencement du livre... Depuis ce tems lă j'ay regu d'Hollande une re- 
duction gravee de la carte de Moldavie du prince Cantemir. Voir mes 
cartes gravees, portefeuille no. II, article 96. Cette carte est datee de 
Pannce 1737 2). 

Inutil să comentăm prea mult acest citat. Delisle a avut în mână 
harta manuscrisă, mare, a lui Cantemir. Ulterior el primeşte din Olanda 
o hartă gravată la 1737, pe care o recunoaște ca o reducere a hărţii lui 
Cantemir. Îmi pare că prin această notă paternitatea hărții aflate la Bi- 
blioteca Naţională e suficient stabilită, odată cu locul şi data publi- 
cării. 'Tot prin acest citat mai aflăm de un alt titlu pe care Cantemir 
il înscrisese pe Descrierea Moldovei: Dacia zetus et nova — dacă De- 
lisle nu face vre-o confuzie 2). Asemenea mai aflăm că harta lui Can- 
temir a fost distribuită şi probabil pusă în comerț. Ar fi de mirare ca 
într'un timp relativ scurt să fi devenit atât de rară. Probabil bibliote- 
cile din Olanda, care nu au fost cercetate de Români, o au în colecțiu- 
nile lor de hărţi — şi poate se va fi găsind chiar la anticvarii din orașele 
Apusului. 


Cercetând imensul deposit de hărți tipărite și manuscrise rămas 
după urma geografului Jean-Baptiste Bourguignon d'Anville, am 


1) Vezi articolul amintit: Opera geografică a lui Cantemir, de G. Vâlsan, în «Lucrările 
Inst. de Geografie din Clup, vol. II, 1926. 

2) Păstrez intactă ortografia lui Delisle. 

3) Interesant că şi d'Anville cunoaşte acest titlu. Din hărţile lui Cantacuzino, a lui 
Cantemir şi a unui nobil transilvan, el doreă, la 1771, să facă o singură hartă, «un 
morceau precieux pour la Gcographie». La aceasta, adăogând într'un colț aceiaş hartă, 
redusă, cu localităţile cunoscute în antichitate, să puie titlul «Dacia vetus et noua). Vezi 
nota dela p. 5. 

adunat alte ştiri în legătură cu harta lui Cantemir, care nu sunt lipsite 
de interes, 

D'Anville, cel mai mare geograf francez al vremii sale, care se dis- 
tingeă prin rigurozitatea şi spiritul critic fin și just întrebuințat în scrie- 
rile şi hărţile sale, rămase şi acum cu o mare valoare documentară, și 
care s'a ocupat de aproape şi cu simpatie de poporul nostru și de ţările 
noastre, —a cunoscut, tot prin Antioh Cantemir, harta manuscrisă a 
lui Dimitrie Cantemir. A copiat-o în întregime și a utilizat-o conștiin- 
cios în operele sale cartografice, considerate ca cele mai perfecte ale 
secolului XVIII. El o spune singur în «Memoire sur les peuples qui 
habitent aujourd'hui la Dace de 'Trajan», cunoscut şi de V. A. Urechiă 
şi de care s'a amintit mai sus. De acolo ştiă Urechiă — fără să folosească 
această prețioasă știre — că harta Europei tipărită de d'Anville, la 1761, 
e făcută, cât priveşte Moldova, după însuși manuscrisul lui Cantemir. 

In această privință se mai pot adăogă câteva lămuriri. 

D'Anville folosește prescurtat manuscrisul lui Cantemir — vre-o 
200 numiri din 800 — în prima ediţie a hărții Europei, din 1761. Opera 
«Memoire sur les peuples...», în care d'Anville nu cunoaște decât tot 
acest izvor, apare în 1771. Peste opt ani însă, la 1770, apare o nouă 
ediţie a hărții Europei, în care toată Moldova și o mare parte din Va- 
lahia — aceasta lucrată după harta Stolnicului Constantin Cantacuzino 
— sunt complet schimbate ca formă și ca numiri de localități. 

Ce se întâmplase, ne lămurește însuși manuscrisul original al hărții 
Europei, pe care l-am aflat în enormul material rămas dela acest învăţat. 
Pe original se vede lipită, peste desemnul după Cantemir şi Cantacuzino, 
corecțiunea nouă a Moldovei şi Munteniei până la Olt. Pe cadrul a- 
cestui original se află nota: «Correction faite de la Moldavie et Valachie 
presqu'enticres, en mai 1770, d'apres la carte russe de M. Schmidius». 

Deci d'Anville, între 1771—1779, a intrat în stăpânirea unei hărți 
rusești care-i pare mai bună decât ale lui Cantemir și Cantacuzino, şi 
după care preface, în harta Europei, toată Moldova şi mai toată Mun- 
tenia. Acest fapt e interesant căci confirmă o hipoteză făcută aiurea 1) 
că Rușii, cam dela jumătatea secolului XVIII, au făcut cercetări ori- 
ginale cartografice în Principate. Faptul că harta lui d'Anville e schim- 
bată numai până la Olt, dă de bănuit că harta lui Schmidius nu eră 


1) G. Vâlsan, Românii din Dobrogea (de pe o hartă din circa 1769—1774), (Analele 
Dobrogei», I (1920), p. 532 sqq. 

superioară hărților anterioare decât dela această linie spre Răsărit. E 
posibil că însăși lucrările cartografice de amănunt pe care se sprijineă 
Schmidius să nu fi trecut linia Oltului— și aceasta ne-ar aduce la 
vremea când Austriacii nu se retrăseseră din Oltenia (1739). 

Știm şi care eră această hartă a lui ]. F. Schmidius (probabil şef al 
serviciului cartografic rus, căci multe hărţi oficiale ruse, din prima 
jumătate a sec. XVIII îi poartă numele —v. colecția hărților Delisle) 
Ea se numeă: Principatuum Moldaviae et Valachiae tabula geographica 
generalis şi eră alcătuită din trei foi (dimensiunea unui grad: 34 linii, 
adică 76 mm 3). Aceste ştiri se pot află într'un inventar manuscris al 
colecției d'Anville, la No. 5321. D'Anville cu propria lui mână o no- 
tează ca «bonne carte». In acelaş inventar se află o ştire mult mai pre- 
țioasă, asupra însuşi originalului hărții lui Cantemir. Copia (care a 
dispărut din colecție), făcută în întregime de d'Anville, e catalogată 
la No. 5323. Eră alcătuită din o foaie mare. Gradul aveă dimensiunea 
de 55 linii, deci 124 mm. Așă că întreaga hartă originală a lui Cantemir 
trebuie să fi avut aproximativ dimensiunile 850X 650 mm. Aceasta explică 
de ce Delisle, în pasagiul manuscris pe care l-am citat, notează că a primit 
din Olanda o reducțiune gravată a hărţii lui Cantemir, căci în adevăr 
harta gravată în Olanda are dimensiuni mai reduse (510 X 385). 

Harta lui Schmidius utilizată de d'Anville nu am găsit-o încă, pre- 
cum nu am găsit nici copia originalului lui Cantemir lucrată de mâna 
lui d'Anville. Colecțiunea, care treceă de 10,000 numere, numai hărți, 
a fost în mare parte risipită. Dar din modificările pe care d'Anville 
le face după Schmidius, în ediția II a hărții Europei, se poate spune 
că în adevăr acest cartograf făcuse o hartă mai bună decât ale lui Can- 
temir și Cantacuzino, numai în ce privește conturul țărilor şi cursurile 
râurilor. Ea e cu mult inferioară în privința numirilor de localități, în- 
registrate foarte alterat 1). Astfel că d'Anville, adoptând pe acest 
Schmidius, cu desăvârșire ignorant în limba românească, capătă un contur 
mai corect al țărilor noastre, dar pocește, la rândul lui, mai toate numi- 
rile atât de bine scrise de Cantemir și Cantacuzino. Cum această 


*) Câteva exemple: Argis, din prima ediţie, devine Kordedeardy, Chimpina e schim- 
bat în Kinkina, Buseo în Buzow, Braila în Ibrail, Barlad în Birlat, Racova în Gura- 
cova, 'Tazleu în 'Tasloi, Yotrusz în Tatruz, Skieie în Skicie, Stephanestii în Stepha- 
nowze, — pe lângă alte numiri inexistente, care apar numai în a doua ediţie: Caro- 
lunga (în Brăila), Fromacy și Unczina (mănăstiri lângă Bucureşti), Mangit, Orduk» 
Maktyn, Tieczu (in Basarabia), etc. 

frumoasă hartă a Europei de d'Anville a fost celebră, nomenclatura țărilor 
noastre dela a doua ediție a suferit un mare regres — toţi imitatorii 
au copiat de acum în hărți şi atlase numirile greşite adoptate de d'An- 
ville — şi toată contribuţia geografică românească în această direcţiune 
a fost pierdută pentru timp de un secol. 

Harta lui Cantemir nu a fost utilizată de d'Anville numai în harta 
Europei. Există o hartă a acestui autor mult mai importantă pentru 
noi, în care Cantacuzino şi Cantemir sunt folosiţi în măsură mult mai 
mare decât în harta Europei. Aceasta e o proiectată «hartă a Ungariei» 
atât de frumoasă încât ajunge să priveşti originalul ca să afirmi că rar, 
chiar pe vremea noastră, se poate obţine ceva mai frumos ca execuţie. 
Trebuiă să fie lucrată pe două foi. Avem norocul că d'Anville a ter- 
minat foaia orientală cu Transilvania, Moldova și Muntenia și a gra- 
vat-o. Auzind în timpul lucrului că la Niirnberg se prepară o hartă 
a Ungariei în patru foi, şi fiind de o rigurozitate extremă în lucrările 
sale, a oprit gravura foii occidentale şi nu a mai dat la lumină această 
admirabilă operă, care, deși gravată, are valoarea unui manuscris, fiindcă 
nu există decât în două exemplare la Biblioteca Naţională din Paris 1). 
Ea este posterioară primei ediţii a hărții Europei, dar anterioară secundei 
ediţii — deci dintre anii 1771—1779. V. planșa II. 

Pentru noi e o hartă de mare valoare. Izvoarele ei sunt curat locale: 
pentru "Țara-Românească, harta Stolnicului Constantin Cantacuzino, 
dedicată unui Comnen, arhiepiscopul Dristorului şi tipărită la Padova 
în 1700, — până acum nedescoperită în original; pentru Transilvania 
o mare hartă manuscrisă a unui «nobil transilvan», pe care d'Anville 
o găsește mai bună decât vestita hartă a lui Miiller şi o copiază, re- 
ducând-o; pentru Moldova, harta manuscrisă a lui Dimitrie Cantemir. 
E întâia oară când ţările românești dau, împreună, o însemnată contri- 
buţie de valoare științifică în domeniul geografiei. 

Comparând harta Europei, ale cării izvoare le cunoaştem din «Me- 
moire sur les peuples qui habitent aujourd'hui la Dace de Trajan», 
cu harta Ungariei şi cu harta care poartă numele lui Cantemir şi a fost 


1) Amănunte asupra acestei hărţi se pot cetl în M. de Manne, Notice des ouvrages 
de M. d' Anville, Paris, Impr. Delance, an. X (1802), p. 77, care pare a cunoaște copia 
originalului lui Cantemir din colecţia d'Anville: «M. d'Anville avoit forme une col- 
lection de cartes, tant gravâes que manuscrites, la plus complete et la plus precieuse 
qui ait peut-âtre jamais exist€. Les Savans, les Voyageurs, les personnes €clairtes de 
tout rang et de tout pays, des Princes mmâme, s'&taient empresses de P'accroitre...» (p. 38). 

gravată în Olanda, nu mai poate rămâneă nici-o îndoială asupra pater- 
nității acesteia din urmă. Toate numirile din harta Europei se află în 
harta Ungariei, care cuprinde şi alte multe numiri pe de-asupra. Toate 
numirile din cuprinsul Moldovei din harta Ungariei se află în harta 
gravată în Olanda, cu singura deosebire că ortografia e cevă mai sim- 
plificată la d'Anville. Deci autenticitatea hărţii lui Cantemir este do- 
vedită încă odată şi pe această cale. 

Cum a ajuns harta lui Cantemir în Olanda și dece s'a tipărit la 1737 
sunt întrebări la care deocamdată nu se poate răspunde decât vag. Din 
biografia lui Cantemir, făcută de Beer la 1783, ştim că Antioh Cantemir, 
numit ambasador la vârsta de dăuăzeci şi trei de ani, a plecat la 1732 
din Rusia la Londra și că în drum s'a oprit la Haga, unde proiectă să 
tipărească «Descriptio Moldaviae» a părintelui său. S'a făcut multă discu- 
ţie în jurul acestui punct: dacă «Descriptio» s”a tipărit și la Haga. Faptsi- 
gur este — din cele ce s'au văzut mai sus,— că cel puţin harta lui D. Can- 
temir s'a tipărit în Olanda, după cum certifică Delisle. Dacă s'a tipărit 
şi «Descrierea Moldovei» în 4%,cum pretinde de Beer și Bantiş-Kaminski, 
care citează între operele lui Cantemir «Starea contimporană a Mol- 
dovei în limba latină, cu o hartă topografică a acestei țări, tipărită în 
Olanda» 1), nu se va lămuri dacă nu se cercetează și bibliotecile din 
Olanda, ceeace nu s'a făcut. Căci şi în această chestiune, ca şi în altele, 
discuția s'a dus din cabinete, fără cercetări la fața locului, sau cu cer- 
cetări în fugă şi fără sistemă, ca ale lui V. A. Urechiă. Un lucru ră- 
mâne câștigat: avem acum harta adevărată a lui Cantemir. E o datorie 
pentru noi ca această hartă necunoscută, cu care cultura românească 
se poate în deosebi mândri, să fie cât mai perfect reprodusă şi să în- 
locuiască cât mai repede, în Descrierea Moldovei, schița falsificată 
a lui Biisching care înjosește opera acestui Principe al științei româ- 
nești. 


1) Citat după traducerea lui Victor C. Gervescu, o. c. Vezi în această privinţă 
amănuntele date de O. Densusianu, Notiţe asupra lui Dim. Cantemir, în «Revista cri- 
tică-literară», II, laşi 1894, pp. 62—68. De altfel, din titlul citat mai sus, «tipărită în 
Olanda» se referă poate numai la hartă, iar nu la text, şi numai neclaritatea acestui 
titlu va fi făcut să se înţeleagă că şi textul a fost tipărit în Olanda. 


EXPLICAREA PLANȘELOR 


PLANŞA 1. — Harta Moldovei de Dimitrie Cantemir, după exemplarul tipărit 
în Olanda la 1737 şi descoperit la Bibliothăque Nationale din Paris. Reproducere mic- 
şorată după originalul, care are dimensiunile sro X 385 milimetri. 


PLANŞA 2. — Harta «Ungariei» (foaia orientală) de J. B. d'Anville, după origi- 
nalul aflat la Bibliothăque Nationale, Paris. Izvoarele acestei hărți, lucrată — între 1771- 
1779 şi gravată dar nepusă în comerţ, au fost: Harta Moldovei de D. Cantemir (planşa 
2); Harta Valachiei de Stolnicul C. Cantacuzino, din 1700 (nedescoperită) şi o Hartă 
a 'Transilvaniei, manuscrisă, a unui (nobil transilvan» (nedescoperită). 


G. VĂLSAN, Harta Moldovei de Dimitrie Cantemir. 

